CELEX: 62011CA0395
Language: el
Date: 2012-12-13 00:00:00
Title: Υπόθεση C-395/11: Απόφαση του Δικαστηρίου (πρώτο τμήμα) της 13ης Δεκεμβρίου 2012 [αίτηση προδικαστικής αποφάσεως του Bundesfinanzhof (Γερμανία)] — BLV Wohn- und Gewerbebau GmbH κατά Finanzamt Lüdenscheid (Φορολογία — Έκτη οδηγία ΦΠΑ — Απόφαση 2004/290/ΕΚ — Εφαρμογή μέτρου παρεκκλίσεως από κράτος μέλος — Επιτρεπτό — Άρθρο 2, σημείο 1 — Έννοια των «κατασκευαστικών υπηρεσιών» — Ερμηνεία — Συμπερίληψη των παραδόσεων αγαθών — Δυνατότητα μερικής εφαρμογής της εν λόγω παρεκκλίσεως — Περιορισμοί)

9.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/8
            
         Απόφαση του Δικαστηρίου (πρώτο τμήμα) της 13ης Δεκεμβρίου 2012 [αίτηση προδικαστικής αποφάσεως του Bundesfinanzhof (Γερμανία)] — BLV Wohn- und Gewerbebau GmbH κατά Finanzamt Lüdenscheid
   (Υπόθεση C-395/11) (1)
   
   (Φορολογία - Έκτη οδηγία ΦΠΑ - Απόφαση 2004/290/ΕΚ - Εφαρμογή μέτρου παρεκκλίσεως από κράτος μέλος - Επιτρεπτό - Άρθρο 2, σημείο 1 - Έννοια των «κατασκευαστικών υπηρεσιών» - Ερμηνεία - Συμπερίληψη των παραδόσεων αγαθών - Δυνατότητα μερικής εφαρμογής της εν λόγω παρεκκλίσεως - Περιορισμοί)
   2013/C 38/08
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   BLV Wohn- und Gewerbebau GmbH
   
      κατά
   
   Finanzamt Lüdenscheid
   
      Αντικείμενο
   
   Αίτηση προδικαστικής αποφάσεως — Bundesfinanzhof — Ερμηνεία του άρθρου 2, σημείο 1, της αποφάσεως 2004/290/ΕΚ του Συμβουλίου, της 30ής Μαρτίου 2004, με την οποία εξουσιοδοτείται η Γερμανία να εφαρμόσει μέτρο παρέκκλισης από το άρθρο 21 της έκτης οδηγίας 77/388/ΕΟΚ, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών (ΕΕ L 94, σ. 59) — Δικαίωμα του κράτους μέλους το οποίο αφορά η παρέκκλιση να προβεί σε μερική μόνον εφαρμογή της παρεκκλίσεως αυτής — Έννοια του όρου «κατασκευαστικές υπηρεσίες» τον οποίο περιλαμβάνει η εν λόγω διάταξη — Ενδεχομένως συμπεριλαμβάνεται η παράδοση αγαθών
   
      Διατακτικό
   
   
               1)
            
            
               Το άρθρο 2, σημείο 1, της αποφάσεως 2004/290/ΕΚ του Συμβουλίου, της 30ής Μαρτίου 2004, με την οποία εξουσιοδοτείται η Γερμανία να εφαρμόσει μέτρο παρεκκλίσεως από το άρθρο 21 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών, έχει την έννοια ότι ο περιεχόμενος στη διάταξη αυτή όρος «κατασκευαστικές υπηρεσίες» περιλαμβάνει, εκτός από τις πράξεις που θεωρούνται ως παροχή υπηρεσιών, όπως αυτές προσδιορίζονται στο άρθρο 6, παράγραφος 1, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, για την εναρμόνιση των νομοθεσιών των κρατών μελών όσον αφορά τους φόρους κύκλου εργασιών — Κοινό σύστημα φόρου προστιθέμενης αξίας: ομοιόμορφη βάση υπολογισμού, όπως τροποποιήθηκε με την οδηγία 2004/7/ΕΚ του Συμβουλίου, της 20ής Ιανουαρίου 2004, και εκείνες τις πράξεις οι οποίες συνιστούν παραδόσεις αγαθών κατά την έννοια του άρθρου 5, παράγραφος 1, της οδηγίας αυτής.
            
         
               2)
            
            
               Η απόφαση 2004/290 έχει την έννοια ότι η Ομοσπονδιακή Δημοκρατία της Γερμανίας μπορεί να αρκεστεί στη μερική άσκηση της μέσω της αποφάσεως αυτής χορηγηθείσας εξουσιοδοτήσεως, για ορισμένες υποκατηγορίες, όπως για διάφορα είδη κατασκευαστικών υπηρεσιών και για παροχές προς ορισμένους λήπτες. Κατά την πρόβλεψη των υποκατηγοριών αυτών, το εν λόγω κράτος μέλος οφείλει να τηρεί την αρχή της φορολογικής ουδετερότητας, καθώς και τις γενικές αρχές του δικαίου της Ένωσης και, ειδικότερα, τις αρχές της αναλογικότητας και της ασφαλείας δικαίου. Στο αιτούν δικαστήριο απόκειται να εξετάσει, λαμβάνοντας υπόψη όλα τα σχετικά νομικά και ουσιαστικά στοιχεία, κατά πόσο συντρέχει κάτι τέτοιο στην υπόθεση της κύρια δίκης και να λάβει, ενδεχομένως, τα απαραίτητα μέτρα προκειμένου να εξαλείψει τις επιζήμιες συνέπειες μιας εφαρμογής των επίμαχων διατάξεων η οποία αντιβαίνει στις αρχές της αναλογικότητας και της ασφαλείας δικαίου.
            
         
      (1)  ΕΕ C 311 της 22.10.2011.